סטאר נגד כוחות הרשע

**סטאר נגד כוחות הרשע** (באנגלית: **Star vs the Forces of Evil**) היא סדרת טלוויזיה מונפשת המשודרת בערוץ דיסני החל מ-18 בינואר 2015 ובדיסני XD החל מ-30 במרץ 2015. שידור הפרק הראשון היה בערוץ דיסני, אך הפרקים הבאים שודרו בדיסני XD. המדבבים המקוריים הם אידן שר, אדם מקארת'ור, ארט באטלר, גריי דלייל, ניה ורדלוס, ג'ני סלייט ואלן טדיק. בישראל הסדרה עלתה לשידור ב-1 בספטמבר 2015.

העונה הראשונה הסתיימה בארצות הברית ב-21 בספטמבר 2015 ובישראל ב-28 בינואר 2016. עקב סיבות לא ידועות, הפרק "The Banagic Incident" (בעברית, ״התקרית הבאנגית“) לא שודר בישראל ובמספר מדינות נוספות, אפילו בדיסני+ הפרק לא עלה בישראל ובמספר מדינות נוספות.

ב-12 בפברואר 2015, הסדרה חודשה לעונה שנייה, עוד לפני הבכורה שלה בדיסני XD. העונה השנייה עלתה בארצות הברית ב-11 ביולי 2016 ובישראל ב-30 באוקטובר 2016, ולה 22 פרקים. העונה הסתיימה בארצות הברית ב-27 בפברואר 2017 ובישראל ב-3 בספטמבר 2017.

ב-4 במרץ 2016 הסדרה חודשה לעונה נוספת, עוד לפני בכורת העונה השנייה. העונה השלישית עלתה ב-15 ביולי 2017 בספיישל המורכב מארבעת הפרקים הראשונים של העונה. ב-13 ביוני 2017 נודע כי העונה תכלול 21 פרקים. לאחר הבכורה ביולי, העונה חזרה לשדר ב-6 בנובמבר 2017. בישראל העונה עלתה לשידור ב-14 בדצמבר 2017. העונה הסתיימה בארצות הברית ב-7 באפריל 2018.

ב-28 בפברואר 2017 הסדרה חודשה לעונה רביעית, עוד לפני הבכורה של העונה השלישית. עונה זו כוללת 21 פרקים. ב-23 בפברואר 2018 הוכרז כי החל מהעונה הרביעית הסדרה תעבור לשדר בערוץ דיסני. עונה זו היא האחרונה בסדרה והיא הסתיימה ב-19 במאי 2019.

ב-2023 הופיע בסדרת קרוסאובר "דיסני צ'יבי" לצד "בית הינשוף", "היורשים" ו"אמפיביה" עם שאר הסדרות של דיסני, כולל הסרטים.

הסדרה עלתה לדיסני+ לכבוד השקתה בישראל ב-16 ביוני 2022.

## עלילה
### עונה ראשונה
סטאר באטרפליי, נסיכה מממד אחר (מיוני) בעלת שרביט קסמים כל יכול, עוברת לגור עם משפחת דיאז בכדור הארץ כ"תלמידה בתוכנית חילופי תלמידים בין ממדיים". לצד חברה הטוב ביותר, מרקו דיאז, סטאר באטרפליי יוצאת להרפתקאות קסומות במגוון ממדים פראיים. במקביל, לודו הרשע זומם לגנוב את השרביט שלה ולנצל את הכוחות שלו כדי להשתלט על היקום. בסוף העונה סטאר מאבדת מחצית מהכוכב שבשרביט שלה, מה שמקשה עליה לשלוט בשרביט.

### עונה שנייה
בעונה השנייה מגלים הצופים שהחצי השני של הכוכב בשרביט נמצא בידי לודו. לודו לומד איך להשתמש בו באמצעות מונחון וספר הקסמים של סטאר שגנב ממנה בפרק "בון בון ליצן יום הולדת". במהלך העונה סטאר מתאהבת במרקו, בזמן שמרקו יוצא עם ג'קי לין תומאס. מרקו מגלה שסטאר מאוהבת בו בפרק האחרון של העונה. העונה נגמרת בחזרתה של סטאר למיוני, מכיוון שטופי חזר והשתלט על השרביט ועל גופו של לודו, ועם החצי השני של הכוכב בשרביט, הוא שואב את כוחם של כל חברי המועצה העליונה.

### עונה שלישית
בעונה 3 סטאר ואמה (מון באטרפליי) צריכות להקים את חברי המועצה העליונה לתחייה ולפלוש לטירה במיוני. בעונה 3 מסופר גם על ילדותה של מון, שאמה נרצחה על ידי טופי, וכך הוכתרה מון בגיל 14 למלכה. מסופר על מלחמתה של מון נגד טופי. בקרב זה מון ניסתה להשמיד את טופי אך רק חתכה לה את האצבע באמצעות כישוף שלמדה מאקליפסה (מלכת האופל שהוקפאה על ידי רומבולוס קריסטל). בנוסף, לודו משתלט על ריבר ועל הטירה במיוני ולוכד את ריבר (אבא של סטאר) ואת מרקו (החבר הטוב ביותר של סטאר). בסוף הם מצליחים להשתחרר ולהשתלט על הטירה. לאחר שמסתבר שטופי נמצא בשרביט של לודו, סטאר מנסה להרוס את השרביט (כמו שעשתה בסוף עונה 1) כדי שטופי לא ישתלט יותר על לודו. סטאר נלכדת בממד של הקסם אשר כמעט נהרס בגלל טופי, ומון מקריבה את האצבע של טופי שחתכה לו בילדותה, תמורת זה שסטאר תחזור. לבסוף, אנו מגלים שטופי שיקר לה, וסטאר נתקעה בממד של הקסם. מון ומרקו מנסים להילחם בטופי לאחר שחזר לצורה המקורית שלו, ואז סטאר מצליחה למצוא את הקסם שבה (שמחזיר אותה מממד הקסם) והורגת את טופי. ולבסוף, סטאר שולחת את לודו לממד אחר כמו שעשתה בסוף העונה הראשונה.

בהמשך העונה איקליפסה יוצאת מהקרחון ומגיעה לארמון, שם היא פוגשת את סטאר והן מתחברות, אבל אז מון וחברי המועצה מגיעים וקובעים לאיקליפסה משפט כדי להחליט האם היא תוקפא שוב בתוך קריסטל. גברת היינוס פולשת למסיבה שסטאר ערכה, ומנסה לשאוב קסם ממרקו (הנסיכה מרקו) ולאחר שעל פניה מופיעים סימנים שיש לכל בנות משפחת באטרפליי נפתחת דלת מסתורית ובה רואים חדר של ילדה קטנה. גברת היינוס נזכרת בהכול, ומסתבר שהיא הבת של אקלפיסה והמפלצת, ושהיא חלק ממשפחת באטרפליי וששמה האמיתי הוא Meteora (מיטיאורה). איקליפסה ומון מחפשות את האמת על הבת של איקליפסה ונראה שבמהלך המסע הזה הן מתחברות. סטאר וטום חוזרים להיות שוב זוג איקליפסה מועמדת למשפט בבית משפט לקסמים, שם חברי המועצה מביאים את "הקוביה של האמת", וכל אחד מחברי המועצה שואל את איקליפסה שאלה דרך הקובייה והם צריכים לענות את האמת (כמו שהיה במסיבת הפיג׳מות של סטאר), איקליפסה מבקשת לשאול שאלה גם והיא שואלת את חברי המועצה מה הם עשו עם הבת שלה, בהתחלה הם משקרים שלא עשו כלום. הקוביה נועלת את כולם בתוכה, והם חושפים את האמת שחברי המועצה "נפטרו" מהבת של אקליפסה לפני שנים רבות, מכיוון שהם לא רצו ששרביט הקסמים יגיע לידיים של מפלצת והם החליפו אותה בילדה אחרת, אחרי זה מון (שלא ידעה מכל הסיפור על הבת של איקלפסה) אומרת "אז זה בדיוק כמו שציפינו" וחברי המועצה מגלים שמון וסטאר תכננו את כל המשפט מראש כי הן חשבו שהם מסתירים משהו. סטאר מגלה שאקליפסה היא לא באמת סבתא רבתא שלה (כי הבת שלה הוחלפה) והיא חושבת שהיא לא באמת נסיכה. 

בפרק 18 סטאר ומרקו מתנשקים בתא התמונות (אף על פי שסטאר עוד עם טום) אך מנסים להתעלם מהמקרה. בפרק 19 מון ואיקליפסה מחפשות את מיטיאורה ומגלות שהיא הפכה למפלצת מרושעת, מון נלחמת בה אבל איקליפסה אומרת לה את המילים "אני אוהבת אותך" והיא עוצרת. מון לא מוותרת ועומדת לחסל אותה, אך איקליפסה עוצרת אותה, מיטיאורה יורה על מון קסם מהעיניים תוך כדי שאיקליפסה מתנגדת למוות. מון פותחת שער לממד אחר ושונה (כמו שסטאר עשתה בפרק "חלומות מתוקים") בזמן הזה מיטיאורה בורחת מהמקום. מון חוזרת לחיות כי בממד האחר היא מורחת על עצמה את הקסם (מין נוזל זהוב). מיטיאורה הורגת אנשים רבים ומרקו ביניהם, לכן סטאר יוצאת להילחם נגד מיטיאורה וכמעט מתה, אבל איקליפסה לוקחת לה את השרביט ומשתמשת בכישוף שחור שממבט ראשון נראה שהרג את מיטיאורה אבל אז מגלים שהיא רק הפכה אותה חזרה לתינוקת בלי שום זיכרון. סטאר מעניקה את השרביט לאיקליפסה משום שהוא לא באמת שייך לה. איקליפסה הולכת לראות את בעלה המפלצת, גלובגור, אשר עדיין כלוא בקריסטל.

### עונה רביעית
העונה מתחילה בכך שאיקליפסה מולכת על מיוני ממקדש המפלצות, כי טירת באטרפליי נהרסה בעונה הקודמת בידי מיטיאורה. איקליפסה מחזיקה בשרביט, וסטאר למדה לעשות קסם בלעדיו. סטאר מרקו ורייבר מחפשים את מון ובסוף מגלים שהיא שוגרה על ידי הקסם לאי הפאי ואיבדה את הזיכרון, היא חוזרת איתם, ולאט לאט נזכרת בהכול. סטאר מנסה להסתיר ממון את העובדה שגלובגור עדיין קפוא בקריסטל של רומבליוס אך לא מצליחה ואיקליפסה מנסה לשחרר אותו. כיוון שמון עדיין לא סומכת על איקליפסה, היא עוברת עם ריבר לכפר קטן של בני מיוני שגורשו מבתיהם, מפני שלפני מאות שנים הבתים היו שייכים למפלצות, ועכשיו כשאיקליפסה "החזירה" אותם למפלצות, לא היה לבני מיוני איפה לגור, ולכן הם בנו את הכפר הזה. איקליפסה מתעמתת עם רומביולוס ומנסה להחליף איתו גוף כדי לשחרר את גלובגור, אבל סטאר משכנעת אותה לחשוב קודם על טובת הממלכה.

ראש פוני מפיקה תוכנית טלוויזיה בשם "התוכנית של ראש פוני" כדי לעלות את הפופולריות של איקליפסה בקרב בני מיוני, היא מביימת חטיפה שלה בשידור של התוכנית וזה קצת עוזר, אבל בגדול העם לא מרוצה מאיקליפסה.

סטאר ומרקו עוד מחבבים אחד את השני ומגלים שזה בגלל קללת הירח האדום שהופעל עליהם בזמן נשף הירח האדום (בעונה הראשונה) וגרם לנשמות שלהם להיתחבר. הם נעזרים בטום ושוברים את הקללה. גלאבגור יוצא מין הקריסטל ומתאחד עם אקליפסה ומיטיאורה.
בעברה של מינה (הלוחמת הדגולה), היא פוגשת את סלוריה (מלכת מיוני בעבר ואמה של אקליפסה) אשר נלחמת במפלצות ומעניקה למינה כוחות בתנאי שנשבעה לה שתעזור לה לחסל את כל המפלצות. ולאחר כל השנים מינה מוציאה את תוכניתה לפועל ומתחילה להרוס את מיוני ולחסל מפלצות.
טום נפרד מסטאר. בפרק 19 סטאר ומרקו מגלים אחד לשנייה שיש להם רגשות ולאחר מכן הם מתנשקים. סטאר ומרקו נהיים זוג.
כדי לעצור את מינה מלהרוג את כל המפלצות במיוני סטאר מחליטה להרוס את הקסם, באותו הזמן שטיח הקיר של סטאר מוכן. ובוא רואים שסטאר החזירה את כול המצב לקדמותו אך מרקו לא נימצא בתמונה. סטאר מבינה שתצטרך להיפרד ממרקו לתמיד.
בסוף העונה הרוחות של כל מלכות מיוני מגיעות למימד הקסם ובו הן משמידות את הקסם.
מימד הקסם מתחיל להתפרק וסטאר ומרקו נאלצים לעזוב, מרקו לכדור הארץ וסטאר למיוני.
סטאר התחרטה ורצתה לשוב אל מרקו ובאמצעות הפורטל היא חוזרת למימד הקסם ההרוס, ושם היא פוגשת את מרקו שגם סירב לעזוב את סטאר.
"בגלל שאם או בלי קסם" מרקו וסטאר אומרים. ומתחבקים ואז נפתח פורטל.
מרקו נשלח לכדור הארץ וסטאר למיוני, אך באותו הזמן בכדור הארץ היה פורטל למיוני ובמיוני היה פורטל לכדור הארץ, סטאר ומרקו רצו לתוך הפורטל ובסוף שניי העולמות התחברו.
הסצנה הבאה: סטאר ומרקו רצים אחד אל השני ואומרים "היי"
וככה נגמרת הסדרה.

## דמויות
* **סטאר באטרפליי** - נסיכה מממד אחר (מיוני), בת 14, יש לה פחד בלתי מוסבר מסנטה קלאוס נשלחת על ידי הוריה לכדור הארץ כדי שתלמד כיצד לשלוט בשרביט הקסמים שלה משום שכמעט הרסה את מיוני בעקבות חוסר שליטה בשרביט. חברתו הטובה ביותר של מרקו. סטאר היא ילדה מאוד נחמדה ומרדנית. אוהבת להילחם במפלצות ולעבור בין ממדים, על אף שנאסר עליה לעשות זאת. בפרק האחרון של העונה הראשונה נאלצת סטאר להקריב את שרביט הקסמים שלה כדי להציל את מרקו מהשבי של טופי וכתוצאה מכך נחצה הכוכב שבשרביט שלה לשניים. סטאר מקבלת בחזרה את השרביט ובו חצי מהכוכב בו, ולודו מוצא את החצי השני בפרק "הפשיטה על המערה". בעונה השנייה לודו (שטופי משתלט עליו) מצליח לחטוף את מונחון ואת ספר הכישופים, ולכן סטאר נאלצת לנסות להחזיר את מונחון באמצעות קסם ,אך לאחר שנכשלת היא נאלצת לספר להוריה על כך שאיבדה את מונחון ואת ספר הכישופים ללודו. בפרק סיום העונה של עונה 2, סטאר מגלה למרקו שהיא מאוהבת בו מול כולם לפני שהיא עוזבת את כדור הארץ וחוזרת למיוני מכיוון שטופי חזר. בעונה השלישית נדמה היה שסטאר מתה, אך חוזרת לאחר שהיא נוגעת בתבשיל של מונחון ומקבלת את הכנפיים הבוגרות שלה והורגת את טופי. בפרק "יום הגזע" בעונה השלישית היא חוגגת את יום הולדתה ה-15. בפרק 18 בעונה 3 מתנשקת עם מרקו. מנסה לעודד את ראש פוני לאחר שאיבדה את הקרן שלה. בפרק האחרון לעונה 3 נותנת את השרביט שלה לאקליפסה בטענה שהוא לא שייך לה. בעונה 4 סטאר מתגלה כביסיקסואלית בכך שאנחנו רואים אותה מתאהבת במרקו המבוגר ובברונזטה שותפו למסע של מרקו המבוגר.
* **מרקו אובלדו דיאז** - מרקו בן ה-14, ילד למשפחת דיאז, אוהב שוקו חם עם קינמון, מתגלה גם באחד הפרקים שהוא שונא שמו האמצעי "אובלדו" מלמד את סטאר על כדור הארץ ונלחם איתה נגד המפלצות של לודו. מרקו דלוק על ג'קי לין תומאס, ומנסה בכמה פרקים לשבות את ליבה. בסופו של דבר הם נהיים לזוג רשמי וסטאר מתחילה לקנא בהם. לאחר שסטאר ברחה למיוני, הוא הלך למיוני לחפש את סטאר, שם המלך ריבר הביא לו גלימה. כאשר מרקו חזר לכדור הארץ, הוא לא הפסיק לדבר על סטאר וללבוש את הגלימה שלו. ג'קי נפרדת ממנו, והוא עובר לגור במיוני. בפרק "חוף נהר הלבה", אנו מגלים שמרקו מתחיל לפתח רגשות לסטאר. כמו כן, בסוף פרק זה אנו מגלים שזהו יום הולדתו של מרקו, ושסטאר שכחה ממנו. מתחזה לנסיכה בשם טורדינה על מנת להתחיל מהפכה בבית הספר סנט אולגה. בפרק 18 בעונה 3 מנשק את סטאר. בסוף העונה השלישית נולדת לו אחות קטנה בשם מריפוסה (פרפר בספרדית) כולם חושבים שהיא הבת שלו. בעונה 4 אנחנו רואים אותו כמרקו הבוגר בארץ לעולם לא ומגלים שיש לו שותפה בשם ברונזטה. בפרק 19 עונה 4 מרקו וסטאר נהיים זוג.
***מון באטרפליי** - אמא של סטאר, בת זוגו של ריבר והמלכה של מיוני. בגרסה העברית לסדרה, שמה שונה לסהר. היא וריבר שלחו את סטאר לכדור הארץ לאחר שסטאר כמעט השמידה את מיוני בטעות. בפרק "לתוך השרביט" נתגלה שמון השתמשה בכישופים אפלים. היא נלחמה בטופי (לאחר הרבה שנים) בפרק "סטאראהבה". בעונה 2 פרק 21, היא נפגשת עם ההורים של לודו, ובפרק 22 טופי משתלט על לודו והורג אותה, אך חבר המועצה "קנצלר" מחזיר אותה לחיים. בעונה 3 מתגלה כי טופי הרג את אמא שלה והיא הלכה לדבר עם המלכה של מיוני (אקליפסה) שהייתה קפואה ל-300 שנים וקיבלה ממנה את הלחש האסור: איך לחסל מישהו שלא יכול למות (אל-מוות). היא חתכה לטופי אצבע בעזרת אותו לחש אסור. בפרק 4 בעונה 3 היא הייתה צריכה לבחור או בלהחזיר לו את האצבע או שסטאר תמות. לאחר שמון החזירה לטופי את האצבע בלא ברירה, טופי שיקר וסטאר נחשבה למתה, אך בסוף חזרה לחיים וחיסלה אותו. במהלך עונה 3 היא ואקליפסה מתחילות להתחבר, ויוצאות למסע למצוא את בתה של אקליפסה, שהרגה חצי ממון, מון ברחה למימד אחר. במימד האחר היא חוזרת לחיות כי מורחת על עצמה את הקסם.
* **טופי** - נראה לראשונה בפרק "עוגיות מזל". הצטרף לצבא המפלצות של לודו אך נראה כי הוא עובד למען כוח רשע יותר מלודו. שונא את לודו. הוא אויבה הגדול ביותר של סטאר, ובעיקר של מון (אמא של סטאר). הופיע בסוף הפרק האחרון של העונה הראשונה ("מסתערים בסערה על הטירה") ומאז לקח בסדרה חלק חשוב מאוד. בפרק זה גם גנב את הצבא והטירה של לודו, וגירש אותו. בעונה 2 הוא השתלט על גופו של לודו באמצעות חצי השרביט של סטאר לאחר שמסתבר שסטאר לא באמת השמידה אותו. הוא הרג את אמא של מון, אך לאחר מכן, חבר המועצה "קנצלר" מחזיר אותה לחיים. טופי הושמד על ידי סטאר, לאחר שהיא קמה לתחייה אחרי שטופי בערך הרג אותה
* **גברת היינוס / מיטיאורה באטרפליי** - המנהלת לשעבר של בית הספר המתקן סנט אולגה לנסיכות לא ממושמעות. בעונה השלישית (בפרק "מכת מפלצות") אנו מגלים ששמה האמיתי הוא מיטיאורה באטרפליי, ושהיא הבת של אקליפסה באטרפליי שהוחלפה וגודלה על ידי רובוטית. הופכת למפלצת ענקית וכמעט משמידה את כל מיוני, רוצה למלוך במיוני, נלחמת במון והורגת חצי ממנה. סוג של נהרגה על ידי אקליפסה. חוזרת להיות תינוקת.
* **אקליפסה באטרפליי** - מלכה אפלה וכביכול מרושעת. אמה של מטאורה באטרפליי. ברחה מהממלכה וממחויבותה כמלכה כדי להתחתן עם מפלצת. כתבה את הפרק האסור בספר הכישופים, אשר בו היה לחש הנקרא "הלחש אסור". היא הייתה קפואה בתוך קריסטל למשך 300 שנים מפני שהתאהבה במפלצת עד שמון (בצעירותה) ביקשה ממנה ללמוד את הלחש האסור (איך להרוג מישהו שלא יכול למות (בן אל-מוות), ואקליפסה הסכימה לבקשתה בתנאי שהיא תשוחרר לאחר שאויבה של מון ימות. לאחר מותו של טופי, אקליפסה השתחררה מהקריסטל שהייתה בו וחזרה לממלכה. וסוג של הרגה את מיטיאורה הבת שלה. אך בעצם מחזירה אותה לתינוקת.
* **תומאס (טום) לוסיטור** - שד והנסיך של העולם התחתון, מאוהב בסטאר. טום מיועד להיות אל השאול. בעונה 3 סטאר וטום חוזרים להיות ביחד. מביע התפרצויות כעס בלתי נשלטות בהן הוא מנסה כמיטב יכולתו לטפל בהם. טום מעריץ של "משפט האהבה" ויש לו תמונה חתומה שלו ושל הסולן הראשי של הלהקה (ג'סטין טאוורס). בעונה הראשונה והשנייה לא אוהב את מרקו ומנסה לגרום לו לא להתקרב לסטאר אך בעונה השלישית הם מתחברים והופכים להיות חברים הכי טובים. בעונה הרביעית נפרד מסטאר.בסוף העונה, הוא ומרקוס מתחתנים ומאמצים את סטאר.
* **ראש פוני** - החברה הטובה ביותר של סטאר. היא ראש מרחף של חד קרן והיא גם הנסיכה יורשת העצר של הממלכה של ראשי הפוני. נתנה לסטאר את המספריים המיימדיות שלה אותם מצאה בשירותים של מועדון הבאונס שם הקאפו (אחת מחברת הנציבות הגבוהה לקסם) שכחה אותם. לראש פוני יש המון אחיות שגם הן רוצות לקבל את המלוכה. בפרק "לקח בכוח!" מאבדת את הקרן שלה אבל בפרק הבא מקבלת אותה בחזרה. אוהבת מאוד מסיבות במיוחד את טרקלין הקפיצות ואף ניסתה להצילו בפרק 17 בעונה 2

### דמויות משניות
* **לודו אווריוס** - לודו הוא מפלצת הדומה לציפור, יש לו צבא מפלצות, אח קטן ששמו דניס וכל שאר שמות האחים שלו מסתיימים במילה "ודו" כמוהו (חוץ מדניס ולוציוס [אחד מאחיו הגדול של לודו]).לודו עושה הכל על מנת לחטוף את השרביט של סטאר כדי שיוכל לשלוט ביקום. הוא קטן ונמוך לעומת משפחתו, סטאר והשאר. בעונה שנייה הוא מוצא את החלק השני של השרביט שחסר. הוא חטף את מונחון ואת ספר הקסמים של סטאר, בסוף עונה 2 מסתבר כי טופי משתלט עליו דרך השרביט, שהוריו היו קשוחים איתו יותר מכל שאר הילדים שלהם ולודו גנב להם את הטירה (הוריו חושבים שלודו כפוי טובה אבל מסתבר שבמקרה גנב להם את הטירה). בעונה השלישית, נהפך למלך, גילה שטופי השתלט עליו ולאחר מכן, עוזר לחסל את טופי בכך שהפיל עליו עמוד. עזב את עברו כדי לחות חיים חדשים ושלווים יותר על מימד אחר.
***צפרדע**- היה חבר בצבא המפלצות של לודו ויד ימינו. בסוף העונה הראשונה לודו נותן לו שק של ראשנים כשוחד על מנת שיעזור לו לנצח את טופי. בעונה השנייה והשלישית נראה שהוא מחבב את סטאר (בעונה השנייה מבקש מהם לעשות בייביסיטר על הראשנים שלו ובעונה השלישית מספק לסטאר ולמון מקלט בביתו). בזמן שעזר למון סיפר לה שמפלצות רוצות לחיות בשלום ובלי דאגות בדיוק כמו המיומנים. בגרסה העברית של הסדרה בעל מבטא רוסי כבד. שמותיהם של כל ילדיו הם שמות רוסיים.
***קתרינה**- בתו הצעירה של צפרדע. התפתחה לאט יותר משאר הילדים שלו, אבל היא החכמה ביותר בהם. חובבת כדור-תירס (משחק דמוי פוטבול שמשחקים במיוני, עם כדור שעשוי מתירס- הגידול הנפוץ במיוני) ושואפת להיות ספורטאית כשתגדל.
* **מר וגברת דיאז** - מקסיקנים, הוריו של מרקו, ומארחים את סטאר בביתם. לאימו של מרקו קוראים אנג'י ולאביו רפאל. רפאל הוא צייר. במהלך העונה השלישית אנו מגלים שאנג'י בהיריון ונולדת להם בת בשם מאריפוסה.
* **ריבר באטרפליי ג'והנסון** - אבא של סטאר, בן זוגה של מון, והמלך של מיוני, הוא ומון שלחו את סטאר לכדור הארץ. לפעמים יוצא מהארמון ונלחם במפלצות. אך הוא גם עצלן, שטותי ואוהב לאכול. בעונה 3 לודו משתלט על הטירה והופך למלך במקומו, ומעיף אותו. ריבר לא ממש טוב בלהיות מלך בעונה 3 כשמרקו הגיע ממיוני לחפש את סטאר, ריבר ישר ביקש ממרקו עזרה כי הוא הסתבך עם כל המסיבות שערך עד שנתיניו החלו לשנוא אותו, אבל בסוף הוא תיקן את המצב עם משפט "אם מון הייתה כאן היא הייתה מתקנת הכול עם הקסם שלה, ובכן, היא לא כאן אבל זה לא אומר שאנחנו עומדים למות, אנחנו לא צריכים קסם כדי לשרוד מפני שיש לנו אחד את השני".
* **מאריפוסה דיאז** - אחותו הקטנה של מרקו, נולדה בסוף העונה השלישית. כאשר מרקו בא איתה לדוכן הטאקו בכדור הארץ כולם חשבו שהיא הבת שלו. בטעות נכנסה למימד של הקאפו יחד עם מטאורה והן גדלות יחד בתור אחיות. היא לא מאמינה למרקו שהוא אחיה עד שמראה לה את בובת הפינגווין ששיחק איתה בה כשהייתה תינוקת, לבסוף חוזרת למיוני. רואים שכשהיא תגדל יהיה לה שיער חום ארוך בצורה שמזכירה את של סטאר ושומה קטנה על הלחי כמו של מרקו. פירוש שמה הוא פרפר (בספרדית).
* **ג'אנה אורדוניה** - תלמידה שמבלה עם סטאר ומרקו, אוהבת דברים אפלים, בעונה 2 מנסה להחיות את בון בון הליצן עם סטאר. בנוסף, מקבלת תפקיד נרחב יותר בעונה השנייה ובעונה השלישית מאשר בראשונה. ג'אנה אוהבת להציק למרקו, לצחוק עליו. אך בסוף העונה הרביעית מראה יותר רגשות.
* **מונחון** - מדריך וישות קסומה, עוזר לסטאר עם הקסמים שלה, הוא פגש את ג'נה ומרקו בפרק "גיל המיוני" ופגש את אוסקר בפרק "סטאר על גלגלים" הוא אחראי על ספר הקסמים של סטאר (ושל כל משפחת באטרפליי). הוא נחטף על ידי לודו בפרק "בון בון ליצן יום ההולדת" ובפרק "הדרך הקשה" לודו מאלץ את מונחון ללמד אותו כיצד להשתמש בשרביט הקסמים. מונחון מת בעונה השלישית מפני שטופי השתלט על לודו וגרם לו לשרוף את הספר ומונחון הוא חלק מהספר. בהמשך עונה 3 מונחון חוזר לסדרה, והוא מתנהג כמו תינוק ואומר אך ורק את המילה גלבגור (Globgor), אך בסוף העונה מגלים כי הוא זייף את התנהגותו ובעצם התכוון לבעלה המפלצת של אקליפסה ושהיא רוצה להיות איתו. בסוף העונה הרביעית סטאר משמידה את הקסם ואיתו גם את מונחון.
* **ג'קי לין תומאס** - הנערה שמרקו היה דלוק עליה, אוהבת לגלוש על סקייטבורד. בעונה 2 יצאה לדייט עם מרקו בנשף בית הספר (מקבלת תפקיד נרחב יותר בעונה השנייה).בעונה השלישית נפרדת ממרקו לאחר שהבינה שהוא מעדיף להיות עם סטאר במיוני מאשר בכדור הארץ. בעונה 4 טסה ג'קי ללמוד בצרפת והכירה בחורה בשם קלואי. כותבי הסדרה אישרו כי השתיים הן בנות זוג וג'קי היא פאנסקסואלית.
* **פרגסון** - ילד מהכיתה של מרקו וחברו הטוב ביותר. בן 14, ילדותי ושמן. באחד הפרקים פיה חטפה אותו והפך למלך של ממלכת הפיות (אבל הפיה רצתה במציאות לאכול אותו) לבסוף סטאר ומרקו הצילו אותו.
* **אוסקר** - מוזיקאי משועמם שגר במכוניתו, חבר של מונחון, סטאר ומרקו. סטאר הייתה דלוקה עליו עד חלק מסוים בעונה השנייה, שבה התחילה להתאהב במרקו. בניגוד לסטאר ומרקו, אוסקר הוא בן 16 וברח מביתו בגלל אימו.
* **בריטני וונג** - הילדה הכי עשירה בכיתה של מרקו. שונאת את סטאר. כל הכיתה פוחדת ממנה.
* **ג׳סטין** - ילד בכיתה של מרקו ומעריץ שרוף של סטאר.
***גלובגור** - בעלה של אקליפסה, מפלצת בעלת ארבע עיניים. נכלא לפני שנים רבות על ידי רומביולוס. אף על פי שתואר על ידי רבים כמרושע, גלובגור הוא למעשה טוב לב, צמחוני והוא אוהב מאוד את משפחתו. גלובגור מסוגל לשנות את גודלו כרצונו. שוחרר על ידי רומביולוס בניסיון להפליל את אקליפסה. אך לבסוף התאחד עם משפחתו.

## מדבבים

## שידור

## פרקים
### עונה 1

### עונה 2

### עונה 3

### עונה 4

## קישורים חיצוניים
* 

## הערות שוליים

קטגוריה:ערוץ דיסני: תוכניות וסדרות
קטגוריה:סדרות הנפשה אמריקאיות
קטגוריה:עולמות מקבילים בטלוויזיה
קטגוריה:סדרות טלוויזיה אמריקאיות מונפשות עם השפעות אנימה
קטגוריה:סדרות טלוויזיה אמריקאיות שעלו לשידור בשנת 2015